**Шынайы сүйіспеншілік**

***«Біріңнің ауыр жүгіңді екіншің көтерісіңдер! Сөйтіп Мәсіхтің өсиетін орындайсыңдар.»***

***Ғалаттықтарға 6:2***

Сіз үнемі кейінге қалдыра беретін белгілі бір тапсырма немесе жұмыс бар ма?

Мэган есімді әйел киімдерін үтіктеуі керек еді, бірақ ол бұл істі күннен-күнге кейінге қалдыра берді, сөйтіп бірнеше ай өткен соң, бөлмесінің бір бұрышында үтіктелмеген киімдердің үлкен үйіндісі жатты. Кенеттен оған жұмыс сапарына бару қажет болғанда, оның өзімен алуға дайын киімі болмады. Бір ғажабы, оның күйеуі оған айтпай оның барлық киімдерін үтіктеп берді!

Бұл оқиға Ғалаттықтарға 6:2-дегі Киелі кітаптағы «Біріңнің ауыр жүгіңді екіншің көтерісіңдер! Сөйтіп Мәсіхтің өсиетін орындайсыңдар.» деген аяттың керемет үлгісін көрсетеді. Иса Мәсіхтің өсиеттері сүйіспеншілікке негізделген. Меганның күйеуі оған көмектесуге міндетті емес еді, бірақ ол мұны оны жақсы көргендіктен жасады. Мэган шынымен қуанып, оның мұндай мейірімді әрекетінен қатты әсер алды.

Сіз қашан соңғы рет біреуді шын жүректен өзіңіздің зор сүйіспеншілігіңізбен таң қалдырып, қуанттыңыз? Осылай сүю үшін біз басқаларға назар аударып, оларды тыңдап, олардың өмірінде шынымен не болып жатқанын түсінуіміз керек. Өз мәселелерімізді ойлап, айналамыздағы адамдарды ұмытып кету оңай. Сондықтан Киелі кітап бізге: «Сондай-ақ, қолдағы игіліктеріңмен өзара бөлісіп жақсылық жасауды ұмытпаңдар! Мұндай құрбандықтарға да Құдай риза.» (Еврейлерге 13:16) дейді.

Біз күнделікті қандай да бір мұқтаждықтары бар адамдарды кездестіреміз, біз олармен бірге тұрамыз, бірге жұмыс істейміз. Исаның сүйіспеншілік жолымен өмір сүруге тырысыңыз - бұл біреудің киімдерін үтіктеп беру болу мүмкін. Және солай істегенде, айналаңыздағылардың таң қалуына және қуануына дайын болыңыз.